Държавен вестник, бр. 95, 2016 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  95
2.3.3. Когато електрическите инсталации може 
да бъдат подложени на въздействия на водни 
вълни код (код AD6), защитата срещу механични 
увреждания трябва да се осигурява с един или с 
повече от начините по т. 2.6, 2.7 и 2.8.
2.4. Наличие на твърди чужди тела (код AE)
2.4.1. Електрическите инсталации се проек-
тират и изграждат така, че опасността, произти-
чаща от проникване на чужди твърди тела, да е 
минимална. В комплектувано състояние елек-
трическите инсталации трябва да имат степен на 
защита IP, съответстваща на конкретното място.
2.4.2. На места, където има значителни коли-
чества прах (код AE4 – АЕ6), трябва да се вземат 
допълнителни мерки за предотвратяване натруп-
ването на прах или други вещества в количества, 
които могат да повлияят неблагоприятно на 
топлоотдаването от електрическите инсталации.
2.5. Наличие на корозионни вещества или 
замърсители (код AF)
2.5.1. При наличие на корозионни вещества 
или замърсители, включително вода, които могат 
да доведат до корозия или влошаване, частите от 
електрически инсталации, които могат да бъдат 
засегнати, трябва да са подходящо защитени или 
произведени от материали, устойчиви на такива 
въздействия.
2.5.2. Различни метали, които при контакт 
могат да породят електролитен ефект, не трябва 
да бъдат поставяни в контакт един с друг, освен 
ако са взети специални мерки за избягване на 
последствията от такъв контакт.
2.5.3. Материали, които могат да причинят 
взаимно или поотделно влошаване или опасно 
разрушаване, не трябва да бъдат поставяни в 
контакт един с друг.
2.6. Механични въздействия – удари (код AG)
2.6.1. Електрическите инсталации се проек-
тират и изграждат така, че да се сведе до мини-
мум всяко възможно увреждане по причина на 
механични натоварвания, например при удар, 
проникване или притискане по време на инста-
лиране, използване или поддържане.
2.6.2. При неподвижно инсталирани електри-
чески инсталации, когато може да се получат 
средни удари (код AG2) или значителни удари 
(код AG3), трябва да бъде осигурена защита 
посредством:
– механичните характеристики на електри-
ческите инсталации, или
– подходящ избор на място, или
– предоставяне на допълнителна местна или 
обща механична защита, или
– чрез всяка възможна комбинация на горните 
мерки за защита.
2.6.3. Кабели, разположени под пода или над 
тавана, трябва да се инсталират така, че да не 
могат да бъдат увредени при контакт с пода или 
тавана или с техни елементи.
2.6.4. Предвидената степен на защита на 
електрооборудването трябва да се поддържа след 
инсталиране на кабелите и/или проводниците.
2.7. Механични въздействия – вибрации  
(код AH)
2.7.1. Електрически инсталации, поддържани 
от или закрепени към конструкции на обзавеж-
дане, подложени на средни вибрации (код AH2) 
или на значителни вибрации (код AH3), трябва 
да бъдат пригодни за такива условия, особено 
когато се отнася за кабели и кабелни съединения.
2.7.2. Неподвижни електрически инстала-
ции на окачено електрооборудване, например 
осветители, трябва да се свързват чрез кабели 
с гъвкави жила. Когато не се очаква да се по-
лучат вибрации или премествания, може да се 
използват кабели с масивни жила.
2.8. Други механични натоварвания (код AJ)
2.8.1. Електрическите инсталации се про-
ектират и изграждат така, че по време на ин-
сталиране, използване или поддържане да се 
избягва увреждането на кабели, на изолирани 
проводници и на техните изводи.
Използването на смазки, съдържащи си-
ликоново масло, при изтеглянето на кабели и 
проводници през тръбни системи, канални сис-
теми, инсталационни системи, кабелни лавици 
и кабелни скари за полагане на кабели не се 
разрешава.
2.8.2. Вграждани в конструкции тръбни сис-
теми или кабелни канални системи, различни от 
предварително подготвени тръбни комплектни 
единици, проектирани специално за уредбата, 
трябва да бъдат напълно изградени между точ-
ките за достъп, преди да бъде изтеглен който и 
да е изолиран проводник или кабел.
2.8.3. Радиусът на всеки завой в електриче-
ските инсталации трябва да е избран така, че 
проводниците или кабелите да не получават 
увреждания и изводите да не са подложени на 
механично натоварване.
2.8.4. Когато проводниците или кабелите не 
са непрекъснато в закрепено положение поради 
начина за инсталиране, те трябва да се закрепват 
посредством подходящи средства на подходящи 
отстояния така, че проводниците или кабелите 
да не се увреждат поради собствената си маса 
или поради електродинамичните сили при ток 
на късо съединение.
2.8.5. Когато електрическите инсталации са 
подложени на постоянно усилие на опън (напри-
мер от своята собствена маса при вертикално 
инсталиране), трябва да се проектират подходящи 
типове кабели или проводници със съответно 
напречно сечение и начин на монтаж, за да не 
се получават увреждания от нежелани усилия 
на опън.
2.8.6. Кабелните системи, предназначени за 
прокарване или изтегляне на кабели или про-
водници, трябва да имат подходящи средства 
за достъп, които позволяват да бъде извършено 
прокарването или изтеглянето.
2.8.7. Електрическите инсталации, вградени в 
подове, трябва да са защитени достатъчно, за да 
се предотврати увреждане, което може да бъде 
причинявано при предвидено използване на пода.
2.8.8. Електрическите инсталации, които са 
здраво закрепени или вградени в стени, трябва 
да се инсталират хоризонтално, вертикално или 
успоредно на ръбовете на стените в съответните 
помещения. Електрическите инсталации в та-
вани или в подове може да следват най-късото 
възможно трасе.